Bellamy Brothers

Bellamy Brothers on USA kantriduett, mis koosneb kahest vennast, Howard ja David Bellamyst. Nende edutee muusikas algas 1970. aastate keskel ning neid peetakse üheks aegade menukamaks kantribändiks kogu maailmas[viide?]. Nende töö sillutas teed teistele kantriduettidele nagu The Judds, Brooks & Dunn, Montgomery Gentry ja Big & Rich. David Bellamy (sünninimega David Milton Bellamy; sündinud 16. detsembril 1950 Darbys Florida osariigis) Howard Bellamy (sündinud 2. veebruaril 1946 Darbys Florida osariigis) Bellamy Brothers alustas tegevust 1960. aastate lõpul. Esimest korda esinesid nad ametlikult 1968. aastal oma isa juures karjaajamisvõistlusel Florida osariigis San Antonios. Esialgu mängisidki nad peamiselt lõunaosariikides, sageli koos juba selliste tuntud muusikutega nagu Percy Sledge, Eddie Floyd ja teised. Mõned kuud hiljem aga kolisid vennad üle põhja poole, avastades roki ja kantri võimalused Georgia osariigis Atlantas. Pikkade ringreiside ajal hakkas David Bellamy katsetama laulusõnade kirjutamist ning just laulusõnad olid need, mis võimaldasid neil lõpuks jõuda ka rahvusvahelisele areenile. Läbimurre toimus hitiga "Spiders and Snakes", mida müüdi üle kolme miljoni eksemplari ning mis viis nad ka Los Angelese muusikaturule. Kuigi duett võitis aina enam tunnustust, ei tuntud nende nime veel rahvusvahelisel tasandil. See kõik muutus singliga "Let Your Love Flow", mis vallutas 1976. aastal edetabeleid kogu maailmas. See figureeris erinevates edetabelites piisavalt kaua, et kindlustada endale märkimisväärne hulk fänne kõikjal maailmas. Näiteks Saksamaal püsis see edetabelite esikohal kaks kuud. Aja jooksul omandas nende muusika aina enam kantrile iseloomulikke jooni. 1970. aastate lõpul ilmus neilt hittlugu "If I Said You Had A Beautiful Body ( Would You Hold It Against Me)". Täpselt nii, nagu "Let Your Love Flow" oli pisut varem vallutanud popmuusika edetabelite esikohti, tegi uus laul sedasama nüüd kantrimuusika edetabelites. 1980. aastate esimesel poolel sai Bellamy Brothersist üks olulisemaid kantrimuusikaduette maailmas. Sel ajal üllitasid nad veel kaheksa Billboardi kantrilugude esikohasinglit, nende hulgas "Sugar Daddy" ja "Dancin' Cowboys" (1980); "Do You Love as Good as You Look" (1981); "For All the Wrong Reasons" ja "Redneck Girl" (1982); "When I'm Away From You" (1983); "I Need More of You" (1985); ja "Kids of the Baby Boom" (1987). 1986. aastal jagasid nad esikohta duetiga "Forester Sisters", kellega koos laulsid laulu "Too Much Is Not Enough". Bellamy Brothersi hitikogumikku saab paigutada veel sellised lood nagu "You Ain't Just Whistlin' Dixie" (1979); "Lovers Live Longer" (1980); "You're My Favorite Star" (1981); "Reggae Cowboy" (1982); "Strong Weakness" ja "I Love Her Mind" (1983); "Forget About Me" ja "World's Greatest Lover" (1984); "Old Hippie" ja "Lie to You For Your Love" (1985); "Feelin' the Feelin'" (1986); "Crazy From the Heart" (1987); "Santa Fe" ning "Rebels Without a Clue" (1988); "Big Love" ja "You'll Never Be Sorry" (1989); "I Could Be Persuaded" (1990); ning "Cowboy Beat" (1992). Kogu oma pika karjääri jooksul on see duett ilmutanud enam kui paar tosinat hittlugu, millest enamik pole välja antud USA-s. "The Reason for the Season" (2002) "Redneck Girls Forever" (2000) "Live at Gilley's" (1999) "Lonely Planet" (1999) "Reggae Cowboys" (1998) "Over the Line" (1997) "One Way Love" (1996) "Forever" (1996) "Merry Christmas and a Happy New Year" (1996) "Tropical Christmas" (1996) "Shine Them Buckles" (1996) "Dancin'" (1996) "Take Me Home" (1995) "Sons of Beaches" (1995) "Native American" (1995) "Nobody's Perfect" (1994) "Rip off the Knob" (1993) "Beggars & Heroes" (1992) "Rollin' Thunder" (1991) "Neon Cowboy" (1991) "Crazy from the Heart" (1990) "Reality Check" (1990) "Country Rap" (1987) "Howard & David" (1986) "Restless" (1984) "Strong Weakness" (1983) "When We Were Boys" (1982) "You Could Get Crazy" (1980) "Sons of the Sun" (1980) "The Two and Only" (1979) "Beautiful Friends" (1978) "Plain & Fancy" (1977) "Let Your Love Flow" (1976) "The Bellamy Brothers" (1976) "Angels & Outlaws, Vol. 1" (2005) "The 25 Year Collection: Around The World" (2004) "Let Your Love Flow: 20 Greatest Hits" (2001) "The 25 Year Collection, Vol. 2" (2001) "The 25 Year Collection, Vol. 1" (2001) "The Best of the Best" (1999) "At Their Best" (1998) "Greatest Hits, Vol. 3" (1995) "Latest & The Greatest" (1992) "Greatest Hits, Vol. 2" (1989) "The Best of the Bellamy Brothers" (1985) "Greatest Hits, Vol. 1" (1982) "Greatest Hits" (1982) "Rebels Without a Clue" (1998) "Rebels Without a Clue" (1990) "I Could Be Persuaded" (1990) "Latest & The Greatest" (1996)